C 233/32
EL
Επίσημη Εφημερίδα της Ευρωπαϊκής Ένωσης
16.6.2022
Από τις διακρίσεις αυτές εξαιρούνται οι αλυσίδες φωτισμού που δεν είναι σχεδιασμένες να χρησιμοποιηθούν κυρίως για το χριστουγεννιάτικο δέντρο και προορίζονται να χρησιμοποιηθούν για διάφορους διακοσμητικούς σκοπούς καθ’ όλη τη διάρκεια του έτους, π.χ. για τη διακόσμηση σπιτιών, μπαλκονιών, χώρων γάμου, κήπων ή για τη διακόσμηση μικρότερων ειδών, όπως στεφάνια, γλάστρες ή τραπέζια.
Επίσης, οι αλυσίδες φωτισμού με λαμπτήρες σε σχήμα π.χ. κολοκύθας ή καρδιάς δεν υπάγονται στην παρούσα διάκριση, διότι οι λαμπτήρες δεν έχουν καμία σχέση με τα Χριστούγεννα.
Παραδείγματα προϊόντων που πρέπει να καταταγούν στη διάκριση 9405 4x ως “Άλλα φωτιστικά και συσκευές φωτισμού”:
Κουρτίνα με φωτάκια LED υπό μορφή γιρλάντας (σε διάφορα μήκη), αποτελούμενη από δύο μονωμένα ηλεκτρικά καλώδια, από όπου κρέμονται κλώνοι σε διάφορα μήκη (30-70 cm) σε διαστήματα περίπου 15 cm.
Οι κλώνοι είναι εξοπλισμένοι με περίπου 200 πηγές φωτός LED συνολικά.
Η γιρλάντα συνοδεύεται από καλώδιο σύνδεσης και μετασχηματιστή.
Αλυσίδα φωτισμού μικρο-LED, συνολικού μήκους 240 cm, αποτελούμενη από μεταλλικό σύρμα και 40 πηγές φωτός με απόσταση 5 cm μεταξύ τους, που λειτουργεί με μπαταρία.
Αλυσίδα φωτισμού μικρο-LED, συνολικού μήκους 860 cm (εκ των οποίων 500 cm είναι καλώδιο σύνδεσης), αποτελούμενη από μεταλλικό σύρμα και 360 πηγές φωτός με απόσταση 1 cm μεταξύ τους.
Η αλυσίδα φωτισμού συνοδεύεται από μετασχηματιστή.»